**ΠΑΝΕΠΙΣΤΗΜΙΟ ΚΡΗΤΗΣ**

**ΣΧΟΛΗ ΕΠΙΣΤΗΜΩΝ ΑΓΩΓΗΣ**

**ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

**ΑΝΑΚΟΙΝΩΣΗ**

**Κατατακτήριες Εξετάσεις Ακαδημαϊκού Έτους 2025-2026**

 Σύμφωνα με τις διατάξεις του άρθρου 57 του ν.4186/2013 (ΦΕΚ 193 Α΄), της παραγράφου 10 του άρθρου έκτου του ν. 4218/2013 (ΦΕΚ 268 Α΄), της αριθμ. Φ1/192329/Β3/13.12.2013 (ΦΕΚ 3185/16.12.2013 Β΄) Υ.Α. και της σχετικής απόφασης της Συνέλευσης του Τμήματος, η επιλογή των υποψηφίων για κατάταξη πτυχιούχων στο Παιδαγωγικό Τμήμα Προσχολικής Εκπαίδευσης θα γίνει με **κατατακτήριες εξετάσεις.**

**-Το Ποσοστό και οι κατηγορίες κατατασσόμενων ορίζονται ως εξής:**

Πτυχιούχοι Πανεπιστημίου, Τ.Ε.Ι. ή ισοτίμων προς αυτά, Α.Σ.ΠΑΙ.Τ.Ε., της Ελλάδος ή του εξωτερικού των οποίων ο τίτλος έχει αναγνωριστεί από τον ΔΟΑΤΑΠ ή ανήκει στα μητρώα των αναγνωρισμένων αλλοδαπών ιδρυμάτων και τύπων τίτλων, που τηρεί και επικαιροποιεί ο ΔΟΑΤΑΠ βάσει του άρθρου 304 του ν. 4957/2022 όπως ισχύει, καθώς και κάτοχοι πτυχίων ανωτέρων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων, σε ποσοστό 12% επί του αριθμού των εισακτέων για το ακαδημαϊκό έτος 2024-2025 στο Π.Τ.Π.Ε. του Πανεπιστημίου Κρήτης. *Οι* *πτυχιούχοι ΑΕΙ και ΤΕΙ, εγγράφονται στο Γ ́ εξάμηνο σπουδών και οι πτυχιούχοι διετούς και υπερδιετούς φοίτησης αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων, καθώς και κάτοχοι ισότιμων τίτλων προς αυτά, εγγράφονται στο Α ́ εξάμηνο Σπουδών.*

**-Εξεταζόμενα μαθήματα και ύλη**

1. Παιδαγωγική

2. Αναπτυξιακή Ψυχολογία

3. Ελληνική Γλώσσα-Παιδική Λογοτεχνία.

**1**.**Παιδαγωγική**

1. Η Παιδαγωγική ως επιστήμη και το ερευνητικό της αντικείμενο.
2. Η σχέση της Παιδαγωγικής με άλλες επιστήμες.
3. Κλάδοι και ερευνητικές μέθοδοι της Παιδαγωγικής.
4. Βασικό ιστορικό σχεδίασμα εξέλιξης της Παιδαγωγικής
5. Βασικές έννοιες της Παιδαγωγικής: αγωγή, παιδεία, εκπαίδευση, μόρφωση, διδασκαλία, μάθηση.
6. Οι δυνατότητες και τα όρια της αγωγής.
7. Σκοποί και Ιδεώδη της Παιδείας
8. Αναλυτικά προγράμματα, διδακτικά μοντέλα, σχολικά εγχειρίδια
9. Το παιδαγωγικό ζεύγος: Δάσκαλος-Μαθητής. Σχέσεις δασκάλου-μαθητή.
10. Εκπαίδευση και επιμόρφωση των εκπαιδευτικών
11. Σύγχρονα προβλήματα και παιδαγωγική επιστήμη.
12. Το νηπιαγωγείο ως εκπαιδευτικό ίδρυμα.
13. Η παιδαγωγική διαδικασία στο νηπιαγωγείο.
14. Εναλλακτικά εκπαιδευτικά συστήματα.

**Ενδεικτική Βιβλιογραφία**

Conkbayir, M. & Pascal, C. (2019). *Εισαγωγή στις κλασσικές και σύγχρονες θεωρητικές προσεγγίσεις στην προσχολική αγωγή.* (Επιμ.: Ευθ. Κάκουρος & Ελ. Μουσένα, Μτφρ: Αρτ. Γρίβα). Αθήνα: Gutenberg.

Δαννασσής-Αφεντάκης, Α. (2015). *Εισαγωγή στην Παιδαγωγική* (Τόμ. Α΄, Β΄& Γ΄). Αθήνα: Γρηγόρης.

Καραφύλλης, Α. (2019). *Η εξέλιξη των παιδαγωγικών θεωριών στον σύγχρονο κόσμο.* Θεσσαλονίκη: Τζιόλα.

Ματσαγγούρας, Ηλ. (2009). *Εισαγωγή στις Επιστήμες της Παιδαγωγικής, Εναλλακτικές προσεγγίσεις, διδακτικές προεκτάσεις*. Αθήνα: Gutenberg.

Μαυροειδής, Γ. (2011) (Επιμ.). *Εισαγωγή στις Επιστήμες Αγωγής.* Αθήνα: Γρηγόρη.

Μιχαλοπούλου, Κ. (2018). *Προσχολική Εκπαίδευση. Μεθοδολογικές Προσεγγίσεις και Αναλυτικά Προγράμματα.* Αθήνα: Πεδίο.

Πυργιωτάκης, Ι. Ε. (2011). *Εισαγωγή στην Παιδαγωγική Επιστήμη*. Αθήνα: Πεδίο.

Ξωχέλλης Π. (2010). *Εισαγωγή στην Παιδαγωγική*. Θεσσαλονίκη: Αφοι Κυριακίδη. 7η Βελτιωμένη Έκδ.

Χατζηδήμου Δ. (2012). *Εισαγωγή στην Παιδαγωγική. Συμβολή στη διάχυση της παιδαγωγικής σκέψης.* Θεσσαλονίκη: Αφοί Κυριακίδη.

**2. Αναπτυξιακή Ψυχολογία**

1. Η σύγχρονη Ψυχολογία. Η σύγχρονη Αναπτυξιακή Ψυχολογία.
2. Θεωρητικές κατευθύνσεις στην Αναπτυξιακή Ψυχολογία. Παραδοσιακές και σύγχρονες θεωρίες ανάπτυξης.
3. Έννοια και γνωρίσματα της ψυχικής ανάπτυξης.
4. Στάδια και ηλικίες της ψυχικής ανάπτυξης.
5. Παράγοντες της ψυχικής ανάπτυξης: κληρονομικότητα και περιβάλλον.
6. Γνωστική ανάπτυξη του βρέφους, του νηπίου, του παιδιού της σχολικής ηλικίας και του εφήβου: Ανάπτυξη αισθήσεων, κινήσεων, παιχνιδιού, αντίληψης (χώρου, χρόνου, μορφών), νοημοσύνης, γλώσσας, φαντασίας και μνήμης.
7. Συναισθηματική, κοινωνική και ηθική ανάπτυξη του βρέφους, του νηπίου, του παιδιού της σχολικής ηλικίας και του εφήβου.

***Ενδεικτική Βιβλιογραφία***

* Berk, L., (2019). *Αναπτυξιακή Ψυχολογία: Η προσέγγιση της δια βίου ανάπτυξης* (Επ. Επιμ. Κ. Μανιαδάκη & Στ. Παπασταθόπουλος). Αθήνα: Εκδόσεις Κριτική.
* Dunn, W., L. & Craig, G. J. (2021). *Κατανοώντας την ανάπτυξη του ανθρώπου* (Επ. Επιμ. Π. Βορριά). Αθήνα: Εκδόσεις Παπαζήση.
* Feldman, R. S. (2019). *Αναπτυξιακή ψυχολογία: Δια βίου προσέγγιση* (Επ. Επιμ. Η. Μπεζεβέγκης). Αθήνα: Εκδόσεις Gutenberg.
* Κρασανάκης, Γ. (2021). *Ψυχολογία παιδιού και εφήβου*. Αθήνα: Εκδόσεις Γρηγόρη.
* Lightfoot, C., Cole, M., & Cole, S. R. (2015). *Η ανάπτυξη των παιδιών* (Επ. Επιμ. Ζ. Μπαμπλέκου). Αθήνα: Gutenberg.
* Slater, A., & Bremner, G. (2019). *Εισαγωγή στην Αναπτυξιακή Ψυχολογία* (Επ. Επιμ.. Β. Τσούρτου). Αθήνα: Εκδόσεις Τζιόλα.
* Smith, K. P., Cowie, H., & Blades, Μ. (2018). *Κατανοώντας την ανάπτυξη των παιδιών* (Επ. Επιμ. Ευαγγ. Γαλανάκη). Αθήνα: Εκδόσεις Τζιόλα.

**3. Ελληνική Γλώσσα-Παιδική Λογοτεχνία**

**Α΄ Ελληνική Γλώσσα**

Εισαγωγή στη γενική γλωσσολογία. Στοιχεία ιστορικής γραμματικής της Ελληνικής Γλώσσας. Περιγραφή της Νέας Ελληνικής Γλώσσας: ζητήματα φωνολογίας, μορφολογίας και σύνταξης.. Ζητήματα χρήσης της Νέας Ελληνικής Γλώσσας. Αλφάβητο και προφορά, το γραφικό σύστημα, το ουσιαστικό και η ονοματική φράση, αντωνυμίες και προσδιοριστές, το ρήμα και η ρηματική φράση, τα επιρρήματα και η επιρρηματική φράση, η πρόθεση και η προθετική φράση, σύνδεσμοι και μόρια, η πρόταση, παραγωγή και σύνθεση.

**Ενδεικτική Βιβλιογραφία**

Τριανταφυλλίδης, Μ., *Νεοελληνική Γραμματική (της δημοτικής)*, Θεσσαλονίκη, Αριστοτέλειο Πανεπιστήμιο Θεσσαλονίκης, Ινστιτούτο Νεοελληνικών Σπουδών, Ίδρυμα Μανόλη Τριανταφυλλίδη 1991.

Τζάρτζανος, Α., *Νεοελληνική Σύνταξις (της κοινής δημοτικής)*, τομ. Α΄, Β΄, Θεσσαλονίκη, Αδελφοί Κυριακίδη 1991.

Τομπαΐδης, Δ., *Διδασκαλία Νεοελληνικής Γλώσσας*, Θεσσαλονίκη, Βάνιας 1995.

Holton D., P. Mackridge, Ε. Φιλιππάκη-Warburton, *Βασική Γραμματική της Σύγχρονης Ελληνικής Γλώσσας*, Αθήνα, Πατάκης 2007.

Ιορδανίδου, Α. (επιμ.), *Οδηγός της Νεοελληνικής Γλώσσας*, τομ. Α΄, Β΄, Αθήνα, Πατάκης 2000.

**Β΄ Παιδική Λογοτεχνία**

Ορισμός της παιδικής λογοτεχνίας. Το παιδί ως αναγνώστης και ως κριτικός της παιδικής λογοτεχνίας. Άξονες βάσει των οποίων προσεγγίζουμε τα (παιδικά) λογοτεχνικά κείμενα: οπτική γωνία, δομή, πλοκή, χαρακτήρες, σκηνικό, θέμα. Διακειμενικότητα και παιδική λογοτεχνία. Ο ρόλος της εικόνας. Χιούμορ και παιδική λογοτεχνία. Γλώσσα και παιδική λογοτεχνία. Διασκευές. Η ιδεολογία σε κείμενα της παιδικής λογοτεχνίας. Η λογοκρισία στην παιδική λογοτεχνία και η χρησιμότητα (;) ενός «κανόνα» παιδικών λογοτεχνικών κειμένων.

Κείμενα – σταθμοί στην παγκόσμια παιδική λογοτεχνία. Η ελληνική παιδική λογοτεχνία στην ιστορική της εξέλιξη. Τα είδη της παιδικής λογοτεχνίας και τα χαρακτηριστικά τους: παιδικά λαϊκά τραγούδια, παλαιότερη και σύγχρονη παιδική ποίηση, το limerick, παραμύθι (λαϊκό και έντεχνο), μύθος, παράδοση, μικρή ιστορία, βιβλίο γνώσεων, εικονοβιβλίο, κόμικς, παιδικό διήγημα, παιδικό μυθιστόρημα και οι υποκατηγορίες του (ιστορικό μυθιστόρημα, μυθιστορηματική βιογραφία, bildungsroman, κοινωνικό μυθιστόρημα, μυθιστόρημα επιστημονικής φαντασίας, μυθιστόρημα περιπέτειας, graphic novel).

**Κείμενα**:

Γ. Μέγας, *Ελληνικά Παραμύθια*, τομ. Α΄, Β΄, Αθήνα, Εστία 2002.

Χ. Κ. Άντερσεν, *Ιστορίες και Παραμύθια*, μτφρ. Ε. Μπελιές, Αθήνα, Ωκεανίδα 1993.

Ο. Ουάιλντ, *Ιστορίες για παιδιά,* μτφρ. Α. Παπασταύρου, Αθήνα, Παπαδόπουλος 1996.

Θ. Χορτιάτη, *Παιχνιδόλεξα*, Αθήνα, Κέδρος 1986.

Σ. Ζαραμπούκα, *Στο δάσος*, Αθήνα, Πατάκης 1999.

Ε. Τριβιζάς, *Τα τρία μικρά λυκάκια*, Αθήνα, Μίνωας 2001.

Α. Ζέη, *Γατοκουβέντες: μια μικρή ιστορία για ένα μεγάλο γάτο, δυο μικρά παιδιά, μια παχουλή γιαγιά και ένα μεγάλο καύσωνα*, Αθήνα, Καστανιώτης 2006.

Χ. Μπουλώτης, *Οι 12 κοκκινοσκουφίτσες και ο κουρδιστός λύκος*, Αθήνα, Παπαδόπουλος 2007.

***Ενδεικτική Βιβλιογραφία***

Κανατσούλη, Μ., *Εισαγωγή στη θεωρία και κριτική της παιδικής λογοτεχνίας*, Θεσσαλονίκη, University Studio Press 2002.

Καρπόζηλου, Μ., *Το παιδί στη χώρα των βιβλίων*, Αθήνα, Καστανιώτης 1994.

Χαντ, Π., *Κριτική, θεωρία και παιδική λογοτεχνία*, μτφρ. Ε. Σακελλαριάδου, Μ. Κανατσούλη, Αθήνα, Πατάκης 2001.

Ζερβού, Α., *Στη χώρα των θαυμάτων. Το παιδικό βιβλίο ως σημείο συνάντησης παιδιών – ενηλίκων,* Αθήνα, Πατάκης 1997.

Γιαννικοπούλου, Αγγ. *Το εικονογραφημένο βιβλίο στην προσχολική εκπαίδευση. Φιλαναγνωστικές δράσεις*. Αθήνα, Πατάκης 2016.

Σουλιώτης, Μ., *Αλφαβητάριο για την ποίηση*, Αθήνα, Επίκεντρο 2010.

Οικονομίδου, Σ., *Χίλιες και μια ανατροπές. Η νεοτερικότητα στη λογοτεχνία για μικρές ηλικίες*, Αθήνα, Ελληνικά Γράμματα 2000.

Κονταξή, Ελ., Τσιλιμένη, Τ., *Εισαγωγή στην παιδική και νεανική λογοτεχνίας της Ευρώπης. Έργα και συγγραφείς*, Αθήνα, Ροπή 2020.

**-Αιτήσεις & Δικαιολογητικά:**

Προθεσμία Υποβολής: 1-15 Νοεμβρίου 2025

στην ηλεκτρονική πλατφόρμα του Πανεπιστημίου Κρήτης <https://eservices.uoc.gr/cases/foititikes-aitiseis/> η οποία θα είναι διαθέσιμη για αιτήσεις από 1 έως 15 Νοεμβρίου 2025

**-Απαιτούμενα Δικαιολογητικά**:

* Αίτηση συμμετοχής
* Αντίγραφο πτυχίου ή πιστοποιητικό περάτωσης σπουδών Α.Ε.Ι. Προκειμένου για πτυχιούχους εξωτερικού θα ακολουθηθεί η διαδικασία του Ν.4957/2022.

**-Ημερομηνία Εξετάσεων:**

Οι κατατακτήριες εξετάσεις διενεργούνται κατά το διάστημα από 1 έως 20 Δεκεμβρίου κάθε ακαδημαϊκού έτους. Το πρόγραμμα των κατατακτηρίων εξετάσεων θα ανακοινωθεί από τη Γραμματεία του Τμήματος μετά τη λήξη της προθεσμίας κατάθεσης των αιτήσεων.

**Ο ΠΡΟΕΔΡΟΣ ΤΟΥ ΤΜΗΜΑΤΟΣ**

**ΘΕΟΔΩΡΟΣ ΕΛΕΥΘΕΡΑΚΗΣ**

**Καθηγητής**